**MUNICIPIUL BUCUREŞTI**

# CONSILIUL LOCAL AL SECTORULUI 3

## H O T Ă R Â R E

**privind aprobarea Strategiei de reducere a cererii de droguri**

 **la nivelul Sectorului 3, București, pe anul 2012**

 **Având în vedere:**

* Raportul de specialitate nr.3600/04.05.2012 elaborat de Direcția Generală de Poliție Locală Sector 3 și Direcția Învățământ Cultură;
* Cererea Centrului de Prevenire, Evaluare și Consiliere Antidrog Sector 3, București, înregistrată la Primăria Sectorului 3 cu nr. 3241073/05.03.2012;
* Prevederile Hotărârea Guvernului nr. 73/2005, privind aprobarea Strategiei Naționale Antidrog în perioada 2005-2012;
* Raportul comisiei de administratie publica locala, juridica, apararea ordinii publice si respectarea drepturilor cetatenilor;
* Raportul comisiei pentru rezolvarea problemelor sociale, protectia copilului, relatii cu sindicatele, ONG-uri, agenti economici si alte organizatii precum si relatii cu mass-media.

În temeiul prevederilor art. 45 alin. 1 si art. 81, alin. 4, din Legea nr. 215/2001 privind Administraţia Publică Locală, completată şi modificată,

**CONSILIUL LOCAL SECTOR 3**

**H O T Ă R Ă Ş T E:**

**Art.1**. Se aprobă Strategia de reducere a cererii de droguri la nivelul Sectorului 3 București pe anul 2012, conform anexei, care face parte integrantă din prezenta hotărâre.

**Art.2.** Direcția Generală de Poliție Locală Sector 3 și Direcția Învățământ Cultură vor duce la îndeplinire prevederile prezentei hotărâri.

**Art.3.** Prezenta hotărâre intră în vigoare începând cu data afişării la sediul Primăriei Sectorului 3, str. Parfumului nr. 2-4, Sector 3.

#### PREŞEDINTE DE ŞEDINŢĂ,

**MARIA MIRELA DINU**

**CONTRASEMNEAZA**

 **SECRETAR**

**MARIUS MIHAITA**

**NR. 44**

**DIN 28.05.2012**

**Anexa poate fi consultata la Biroul Relatii Consiliul Local**